Kojo Bonsu

**Kojo Bonsu** ( **Michael Kojo Bonsu** bee  **Mensah Bonsu**) nyɛla Ghana daabiya, bolli ni yiɣijam kpema ni siyaasa nira ŋun daa nyɛ dundɔŋ ni kpɛma zaŋti Kumasi Metropolitan Assembly yuuni 2013 hali ni yuuni 2016. O nyɛla ŋun be National Democratic Congress, dini kuli mi shɛli lɛm party la.

## O pilli
Bonsu nyɛla Offinso din be Ashanti Region, Ghana la tiŋ bia. O nyɛla ŋun bɔhim o Ornidary level karim baŋsim Tamale Senior High School, yuuni 1974 hali zaŋ ti gbaai yuuni 1979. Ko kpaɣu daa nyɛla yɛlimuɣisirili n-zaŋ ti o saha shɛli o ni daa be karinzɔŋ maa ni.  Yuuni 1981, Bonsu daa nyɛla ŋun chaŋ Drayton School din be London, England , luɣi shɛli o ni daa nya o Advanced Level karimbaŋsim shahira gbaŋ. Yuuni 1985 ni 1990 sunsuni, Bonsu daa nyɛla ŋun daa chaŋ nti kpe Adidas, ban kuli maani diɛma ni yiɣijam sitira la, o daa kpɛla bi bolli daabilim yaɣili din be Herzogenaurach, Germany tingbani ni, ka daa ti deegi Diploma in Sports Business Marketing sahira gbaŋ.

## Tuma
o ni daa naagi o baŋsim bobu zaŋkpa diema ni yiɣijam daabilim, Bonsu daa nyela ŋun tum nti Adidas ka daa leegi tuuli ŋun yen zani tuma maa zaani West Africa, ka di nyela o daa nyela Assistant Marketing Officer. O daa ti lahi leegi nema malibu yaɣili kpema Ghana ni West Africa zaa. Lala saha no ka o mini Ghana bola tuma duu dini mi sheli Ghana Football Association daa niŋ daabilim.

## Daŋ
Bonsu malila bihi awoi. Bi daa laɣimmi n be yili ni Offinso, tiŋ din be Ghana Ashanti Region, amaa di ni daa niŋ ka bi pili zoobu , bi daa pili taba wolibu. O ma daa nyela Offinso napaɣa ŋun daa kuli sooja.

### Bolli toontali
O nyela direkta kuro zaŋti boli ŋmeribi laɣingu be Tamale ka bi yuli booni Real Tamale United. Bonsu daa lahi nyela kpema zaŋti Asante Kotoko din be kumahi la. Yuuni 2003, o daa yina nti kpaɣiri ni o bo Ghana boli ŋmeroi laɣingu toontali. O mini laɣingu maa zuɣulaan kuro Kwesi Nyantakyi , siyaasanira ni kpem ŋun gba daabe Accra Hearts of Oak, Vinvent Odotei Sowah, kuɣulaan paa kuro zaŋti FA, Joseph Ade Coker ni Y.A Ibrahim n daa yina ni bi ti kpaɣiri n bo lala toontali maa. O daa luya, ka Kwesi Nyantakyi daa nye ŋun di lala toontali maa dini daa niŋ ka bi niŋ piibu piibu silimin goli December yuuni 2005.
[thumb|269x269px|Mayor Kojo Bonsu mini US Ambassador [Robert P. Jackson  dini daa niŋ ka o kpiɣi napoŋ chaŋ Kumahi .]]
Silimin goli January yuuni 2010, Bonsu daa nyela bini piigi so ni o leegi Kuɣulana zaŋti National Sports Authority board, din daa na nye councili nbe Ministry of Youth and Sports sulinisi ni. Bonsu nyela ŋun daa be tooni ka bi labi mali sports council maa n zali dede hali ka di daa ti leegi authority.

### Managing Direkta  zaŋti Goil
Bonsu daa lahi nyela board member zaŋti Ghana Oil Company (GOIL) silimin goli July yuuni 2009 hali ni silimin goli April yuuni 2015. O daa lahi zani managinging direkta zaani dini daa niŋ ka Yaw Agyemang-Duah ŋun daa gbibi lala zaashei ŋo daa kuli ni o ti vuhi o ni kuli tum ti tuma duu maa yuun pinaayobu..

O daa pilila lala tumaŋo silimin goli July yuuni 2011 hali ni February yuuni 2012. Silimin goli October yuuni 2015, tuma duu maa daa nyela ban ti o alihurima o kpaŋ maŋ zaŋ chaŋ tuma duu maa lebigimsim polo.

### Mayor zaŋti  Kumasi
Yuuni 2013, tingban zuɣulaan John Dramani Mahama daa nyela  ŋun piigi Bonsu ni o leegi Metropolitan Chief Executive zaŋti Kumasi Metropolitan Assembly. Silimin goli July yuuni 2016, o daa nyela ŋun yi nam ni, di ni daa niŋ ka Kumasi Traditional Council daa kpilim mo dama o daa gbaaa ni o yihi Nana Agyenim Boateng ŋun daa nye Amoamanhene kejetia tuma kpamba maa ni, ka bi mali Otumfuo Nana Osei Tutu II,  Asantehene saawara.

ŋuni n pili Agoo magazine , din nye lahabali kpanjoɣu sheli din daa pili yuuni 2001 la.

## Siyaasa Tuma
Poi ni yuuni 2020 piibu piibu, Silimin goli September 2018 , lem party ni daa yen piigi ban yen zani bi zaani n kpaɣiri bo jintori kuɣusi, o daa nyela ŋun yina ti yeli salo ni o ni zani n bo party maa zuɣulaan tali din yen che ka o ti tooi kpaɣiri bo Ghana tingbani zuɣulaan tali. Silimin goli December yuuni 2018, o daa labi moli ni o nyela ŋun yen sheegi ka bi lahi kpaɣiri bo lala nam ŋo, ka lahi yeli ni o nyela ŋun yen soŋ ŋun kam yi di lala nam maa ka o ti too di Ghana piibu piibu.

Yaha, poi ni yuuni 2024 Ghana piibu piibu, Kojo Bonsu daa yeliya ni o mali nintiɣili ni o nyela ŋun ni gari lem party tooni yuuni 2024 piibu piibu ni, o yi di party maa piibu piibu maa. Bi ni daa ti piigi silimingoli 13th May, 2023, Mahama daa nyela ŋun nye kobigi puuni vaabu 98.99% ka Kojo Bonsu daa nye 1.1% ka di wuhi ni Mahama n daa di piibu piibu maa.

## Biɛhigu
O nyela ŋun be Asante Kotoko nyaaŋa . Ka yeri French vienyela

Kojo Bonsu  nyela ŋun paɣi yi, bini kuli beni yuun pihita nyaaŋa

## Kundivihira